text: [{"text_idx": "#000002", "text": "Ma\u0301nadagin 17. jan. var dagurin, ta\u0301 Heini Johansen i\u0301 Vestmanna fylti 88 a\u0301r, men hesin sami dagur gj\u00f8rdist eisini dagurin, ta\u0301 Heini leg\u00f0i a\u0301rarnar inn fyri seinastu fer\u00f0.Heini var f\u00f8ddur og uppvaksin i\u0301 Havn. Foreldrini vo\u0301ru Herluf og Dagmar Johansen. Pa\u0301pin var handverksmeistari, og fo\u0301r Heini eisini at l\u00e6ra til handverkara. Men beint sum l\u00e6ruti\u0301\u00f0in var um at vera av, fekk hann ska\u00f0a i\u0301 hondina, sum gj\u00f8rdi, at hann ma\u0301tti fara a\u00f0ra li\u0301vslei\u00f0. Hann fo\u0301r ti\u0301 undir at fa\u0301a s\u00e6r eina skrivstovu- og bankau\u0301tbu\u0301gving. Bla\u00f0ungur kom hann i\u0301 starv fyrst hja\u0301 L\u00f8njavningargrunninum og si\u0301\u00f0an hja\u0301 F\u00f8roya Banka. Fyrstu ti\u0301\u00f0ina arbeiddi hann hja\u0301 bankanum i\u0301 Havn, men i\u0301 1963 var\u00f0 hann settur sum deildarlei\u00f0ari hja\u0301 F\u00f8roya Banka i\u0301 Vestmanna, og i\u0301 hesum starvi sat hann i\u0301 gott og v\u00e6l tri\u0301ati a\u0301r.Sostatt gj\u00f8rdist Vestmanna ny\u0301ggi heimsta\u00f0urin hja\u0301 Heina og konuni Finnger\u00f0 P\u00e6tursdo\u0301ttir Dam, sum var av Tv\u00f8royri. Saman fingu tey tveir synir. Men i\u0301 Vestmanna hava tey trivist \u00f8ll hesi a\u0301rini og gj\u00f8rdust sja\u0301lvsagdur partur av vanliga bygdali\u0301vinum.Eftir o\u0301gvusligu bankakreppurnar fyrst i\u0301 90 \u0301unum, var\u00f0 virksemi\u00f0 hja\u0301 bankanum umskipa\u00f0, og sto\u0301rur partur av deildarlei\u00f0arunum fingu vali\u00f0 i\u0301millum at fara fra\u0301 vi\u00f0 eftirl\u00f8n ella taka av ny\u0301ggjum starvs\u00f8ki. Heini gj\u00f8rdi ta\u0301 av at gevast i\u0301 bankanum. Men skjo\u0301tt vo\u0301ru bo\u00f0 eftir honum. Lei\u00f0slan i\u0301 grannsko\u00f0aravirkinum Rasmussen og Weihe vistu um henda henduga mann og heittu a\u0301 hann at gerast hu\u0301sav\u00f8r\u00f0ur i\u0301 fyrit\u00f8kuni. Hetta starv r\u00f8kti hann fyrimyndarliga, til hann 80 a\u0301ra gamal gj\u00f8rdist pensjonistur burturav.Longu sum bla\u00f0ungur da\u0301mdi Heina v\u00e6l at syngja. Hann var limur i\u0301 Havnar Sangfelag og seinni sja\u0301lvandi eisini i\u0301 Vestmanna Sangko\u0301ri, umframt at hann var fastur kirkjusangari i\u0301 Vestmanna. Eisini da\u0301mdu honum v\u00e6l at fara a\u0301 flot og var eisini onkrar tu\u0301rar til skips. Politiskt var Heini javna\u00f0arma\u00f0ur. Hann hev\u00f0i ta li\u0301vsa\u0301sko\u00f0an, at samfelagi\u00f0 skuldi vera fyri \u00f8ll, og at \u00f8ll skuldu hava m\u00f8guleikar. Ivaleyst hevur hann eisini fingi\u00f0 go\u0301\u00f0an stu\u00f0ul fra\u0301 konuni, sum fra\u0301 upphavi hev\u00f0i javna\u00f0arstevnuna i\u0301 blo\u0301\u00f0unum.Heini var stillf\u00f8rur ma\u00f0ur, sum alti\u0301\u00f0 var vi\u00f0 ti\u0301 go\u0301\u00f0a bo\u00f0skapinum. Hann skapti ro\u0301 og trivna\u00f0 rundan um seg og var ti\u0301 l\u00e6ttur at vera saman vi\u00f0. Eftir l\u00f8gtingsvali\u00f0 i\u0301 1990, ta\u0301 Javna\u00f0arflokkurin vi\u00f0 10 tinglimum skipa\u00f0i samgongu, vo\u0301ru bo\u00f0 eftir Heina. Hann var n\u00e6sti ma\u00f0ur a\u0301 listanum hja\u0301 flokkinum i\u0301 Nor\u00f0steymoy, og ta\u0301 Arabo fo\u0301r i\u0301 landssty\u0301ri\u00f0, kom Heini a\u0301 ting, og sat hann har fram til vali\u00f0 i\u0301 1994.Hetta ti\u0301\u00f0arskei\u00f0i\u00f0 var ivaleyst eitt ta\u00f0 mest baldruta ti\u0301\u00f0arskei\u00f0 nakranti\u0301\u00f0 vi\u00f0 bankakrakkum, fo\u0301lkafra\u0301flyting, hu\u0301sagangum og metsto\u0301rum arbei\u00f0sloysi. Ta\u0301 kravdist, at politiska skipanin veruliga fo\u0301r til verka at ta\u0301lma negativu avlei\u00f0ingunum av bu\u0301skaparliga skr\u00e6dlinum og at seta skipanir i\u0301 gongd, sum aftur kundu geva fo\u0301lki vo\u0301n um eitt framti\u0301\u00f0ar li\u0301v. Hann var ti\u0301 vi\u00f0 til at fa\u0301a Samhaldsfasta virknan og at seta a\u0301 stovn Als.Sum tingma\u00f0ur var Heini ein o\u0301tru\u0301liga tru\u0301gvur og a\u0301litisvekjandi politikari. Hann var opin og samstarvshuga\u00f0ur. Hann var kanska ikkki tann vi\u00f0 veipandi \u00f8rmum og har\u00f0m\u00e6ltum r\u00f8\u00f0um, men vi\u00f0 si\u0301num stillf\u00f8ra veruma\u0301ta, dugna\u00f0i og stu\u00f0la\u00f0i hann. Hann fekk onnur at kenna seg trygg, ho\u0301ast ta\u00f0 breyt i\u0301 b\u00e6\u00f0i bor\u00f0.Vit i\u0301 Javna\u00f0arflokkinum takka Heina Johansen fyri hansara arbei\u00f0i i\u0301 floksins t\u00e6nastu serliga sum tingma\u00f0ur, men so sanniliga eisini sum stu\u00f0ul i\u0301 lokala umhv\u00f8rvinum. Vit dry\u0301pa h\u00f8vur og ly\u0301sa fri\u00f0 um Heina Johansen u\u0301r Vestmanna.Javna\u00f0arflokkurin"}, {"text_idx": "#000005", "text": "Myndir: Hava veri\u00f0 i\u0301 Go\u0301\u00f0mansskor\u00f0"}]